Beebe Bahrami

Beebe Bahrami (Colorado, 1963) es una escrivana e antropològa americana. Es autora de libres de viatge, de narracions e tanben de mantes articles de caire cultural publicats dins fòrça revistas e jornals coma Wine Enthusiast, Archaeology, The Pennsylvania Gazette, The Best Women's Travel Writing, las Guidas Verdas Michelin e mai de libres del National Geographic. Son percors del país d'òc foguèt a l'origina d'un de sos libres, Cafe Oc—A Nomad's Tales of Magic, Mystery and Finding Home in the Dordogne of Southwestern France qu'i narra son experiéncia occitana. La publicacion d'una guida sul Camin de Sant Jacme qu'i a participat de longa almens 17 ans, Camino de Santiago--Sacred Sites, Historic Villages, Local Food & Wine, es prevista per la prima de 2019.

 Biografia 
Nascuda al sen d'una familha iraniana immigrada als Estats Units dins las annadas 1960, Beebe Bahrami coneguèt tre sos joves ans una granda mobilitat amb sos parents que probablament faguèt espelir son gost pels viatges. Los sejorns a l'estrangièr per contra se limitavan a las visitas de la familha en Iran. Faguèt sos estudis a l'Universitat de Colorado ont estudièt las arts liberalas e mai la biologia abans de se dirigir cap a l'èst e de far un doctorat a l'Universitat de Pennsilvània. I presentèt sa tèsi The Persistence of the Andalusian Identity in Rabat, Morocco en 1995.
Foguèt durant aquel temps que son gost pel viatge se revelèt quand partiguèt en Espanha per estudiar durant un semestre a l'Universitat de Sevilha. Aprèp las passejadas per las carrièras de la capitala andalosa, decidiguèt de partir visitar amb buses e trens lo sud d'Espanha, Portugal e mai França. Son interès per la cultura e civilizacion occitana s'entamenèt en 2009 quand participèt a un Café Oc a Sarlat.

 Òbras 
 Libres de viatge 
 The Spiritual Traveler Spain—A Guide to Sacred Sites and Pilgrim Routes (2009)
 Historic Walking Guides: Madrid (2009)
 Narracions 
 Café Oc—A Nomad's Tales of Magic, Mystery and Finding Home in the Dordogne of Southwestern France (2016)
 Café Neandertal—Excavating Our Past In One of Europe's Most Ancient Places (2017)

 Ligams extèrns 
 Sit web de Beebe Bahrami]
 Referéncias 

Categoria:Escrivana americana
Categoria:Naissença en Colorado
Categoria:Naissença en 1963